Tatra T 138 Hasičská nadstavba
**Tatra T 138** (1959 – 1971) je česko-slovenský nákladný automobil s podvozkom 6x6, prípadne 4x4 s nosnosťou 12 ton. O nasledovníkovi Tatry 111 sa rozhodlo už v roku 1952, kedy bolo centrálne naplánované, že sedem až desať tonové nákladné automobily sa budú vyrábať v Tatre. Išlo o úplne nový typ nákladného automobilu stavebnicovej koncepcie označenej súhrnne T 137. Označenie sa zmenilo na T 138 potom, čo LIAZ podal protest proti tomu, že Tatra chcela vstúpiť do kategórie sedemtonových dvojnápravových vozidiel.

Vývoj
-----

Už v roku 1956 sa na "II. výstavě československého strojírenství v Brne" objavili 2 nové typy nákladných automobilov pod označením T 137 a T 138. Obidva vozy mali 70 % dielov spoločných: motor, spojku, prevodovku, podvozok konštrukcie Tatra-concept, kabínu a mnohé ďalšie. V novom voze sa objavili tiež nové prvky uľahčujúce vodičovi ovládanie vozu: hydraulický posilňovač riadenia, tlakovzdušný posilňovač spojky a elektropneumatické radenie. Obidva typy rešpektovali najmodernejšie vývojové trendy vo vývoji nákladných automobilov, ale koncepčne nadväzovali na staršie typy.

Podvozok
--------

Základ vozidiel tvoril pre Tatru typický podvozok Tatra-concept, nesúci prednú nápravu odpruženú skrutnými tyčami s nastaviteľným predpätím, ďalej nasledovala hlavná a prídavná prevodovka (obidve v jednom bloku), medzikus, rozvodovka prvej zadnej nápravy s medzikusom a druhá zadná náprava. Obidve zadné nápravy boli odpružené pozdĺžne uloženými pololeliptickými listovými perami. Pohon prednej nápravy bol vypínateľný. Vozidlo dosahuje brodivosť 800 mm a môže byť k nemu pripojené prívesné vozidlo do celkovej hmotnosti 15 000 kg.

Pohonná jednotka
----------------

Motor je umiestnený nad prednou nápravou kvôli lepšiemu nájazdovému uhlu a väčšej svetlej výške. Dostal označenie T 928, bol tradične naftový, vzduchom chladený, osemvalcový s usporiadaním do "V", s uhlom medzi radmi valcov 75°, s ventilovým rozvodom OHV, mal jeden vačkový hriadeľ spoločný pre sacie aj výfukové ventily, jeden axiálny ventilátor a novinkou bolo, že motor nebol chladený stále, ale chladil sa na základe teploty motorového oleja. Olej prechádzal kvapalinovou spojkou a termostat buď zapol ventilátor, alebo nie. Mazacia sústava mala suchú kľukovú skriňu, olejovú nádrž na 23 litrov a chladič oleja. Kompresný pomer – 16,5:1, vŕtanie/zdvih – 120/130 mm, celkový obsah valcov – 11 762 cm³, výkon – 132 kW (180 koní), maximálny točivý moment 720 N.m. pri 1 200 otáčkach za minútu. Vozidlo dosahovalo maximálnu rýchlosť 71, 6 km/h pri priemernej spotrebe 36 litrov nafty na 100 kilometrov. Palivová nádrž mala objem 150 litrov nafty. Elektrická inštalácia bola 24 V, dva akumulátory, štartér 6 koní / 24 V a dynamo 24 V/ 500W.

Prevodovka a spojka
-------------------

Obidve prevodovky (hlavná aj prídavná) boli kompaktné v jednom celku. Pri hlavnej mechanickej prevodovke sa použil nový systém Tatra-Synchron s piatimi prevodovými stupňami vpred a jedným vzad, pričom druhý až piaty prevodový stupeň bol istený tzv. blokovanou synchronizáciou, ktorá nedovolila zaradiť skôr, kým nemali obidve spojované súčasti rovnaké otáčky. Obidva stupne v prídavnej prevodovke sa radili elektropneumaticky pomocou predvoliča na rýchlostnej páke, a to tak, že sa príslušný "polstupeň" predvolil na rýchlostnej páke a po zošliapnutí spojkového pedála sa pneumaticky zaradil. Elektropneumaticky sa ovládali tiež uzávierky diferenciálov a radenie pohonu prednej nápravy.

Spojka je suchá, dvojlamelová s kvapalinovým ovládaním a so vzduchovým posilňovačom. Výkon motora sa prenášal pomocou kĺbového hriadeľa od konca spojky do prevodovky. Táto koncepcia bola zvolená preto, aby mohla byť vo vozidle rovná podlaha, a mohli v kabíne sedieť dvaja závozníci a vodič.

Brzdy
-----

Brzdy boli dvojokruhové, vzduchotlakové, pôsobiace na všetky kolesá. Ručná brzda bola prevodová, pôsobila na bubon na konci prevodovky. Vozidlo malo prvýkrát u Tatry použitú odľahčovaciu motorovú brzdu.

Druhy prevedení
---------------

Tatra 138 autožeriav
Tatry 138 sa veľmi dobre exportovali – napr. Bulharsko, ZSSR, Poľsko, Rumunsko, ale aj Holandsko, Francúzsko, Rakúsko a ďalšie štáty. Jedna špeciálne karosovaná T 138 absolvovala študentskú expedíciu Lambaréné. Tento voz je vystavený v pôvodnom stave v Technickom múzeu v Kopřivnici. Celkovo sa vyrobilo 45 996 kusov tohto automobilu. Vyrábal sa nemalý počet druhov prevedení, napr.:

* jednostranné sklápače (T 138 S1M)
* trojstranné sklápače (T 138 S3M)
* vojenské a civilné valníky (T 138 V, VN)
* bagrovacie, žeriavové nadstavby
* cisterny
* vojenské špeciálne vozidlá (T 138 P1V)
* hasičské nadstavby
* autožeriav

Pozri aj
--------

* Expedícia Lambaréné

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra 138**

Externé odkazy
--------------

* Tatra Auto Klub Slovakia
* Tatra A.S, oficiálna stránka
* 
* 

| * z
* d
* u
Automobily vyrábané spoločnosťou Tatra |
| --- |
| Osobné | 
Präsident |
10 |
11 |
12 |
17 |
20 |
26/30 |
26/52 |
30 | 30/52 |
31 |
52 |
52 Sport |
54 |
57 |
57 A |
57 B |
70 |
70 A |
75 |
77 |
77 A |
80 |
87 |
87-603 |
97 |
107 |
600 Tatraplan |
603 |
603-2 |
613 |
623 |
700
 |
| Nákladné a úžitkové | 
13 |
22 |
23 |
24 |
25 |
26 |
27 |
27 B |
28 |
43 |
49 |
72 |
74 |
79 |
81 |
84 |
85 |
85 A |
86 |
92 |
111 |
114 |
115 |
116 |
128 |
130 |
131 |
138 |
141 |
147 |
148 |
157 |
163 Jamal |
165 |
400 |
401 |
500 |
700 |
805 |
810 |
813 |
815 |
815-2 |
Beta |
Phoenix
 |
| Vojenské | 
57 K |
72 |
82 |
93 |
111 |
805 |
809 |
810 |
813 |
815 |
815-2 |
815 SOT |
816 FORCE |
817 |
DANA |
OT-62 |
OT-64 |
OT-810 |
V 750 |
V 799 |
V 809
 |
| Prototypy a závodné | 
12 Targa Florio |
30 Sport |
90 |
137 |
201 |
600 kabriolet |
600 Diesel |
601 Monte Carlo |
602 Tatraplan Sport |
603 MB |
603 Monte Carlo |
603 A | 603 X |
604 |
605 |
607 |
T2-607 |
625 |
Baghira |
Delfín |
603 NP |
MTX V8 |
Prezident |
V 570 |
V 855
 |